CELEX: 62012CN0191
Language: el
Date: 2012-04-23 00:00:00
Title: Υπόθεση C-191/12: Αίτηση για την έκδοση προδικαστικής αποφάσεως, την οποία υπέβαλε το Kúria (Ουγγαρία) στις 23 Απριλίου 2012 — Alakor Gabonatermelő és Forgalmazó Kft. κατά Nemzeti Adó- és Vámhivatal Észak-alföldi Regionális Adó Főigazgatósága.

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/2
            
         Αίτηση για την έκδοση προδικαστικής αποφάσεως, την οποία υπέβαλε το Kúria (Ουγγαρία) στις 23 Απριλίου 2012 — Alakor Gabonatermelő és Forgalmazó Kft. κατά Nemzeti Adó- és Vámhivatal Észak-alföldi Regionális Adó Főigazgatósága.
   (Υπόθεση C-191/12)
   2012/C 243/02
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   
      Προσφεύγουσα πρωτοδίκως και αναιρεσίβλητη: Alakor Gabonatermelő és Forgalmazó Kft.
   
      Καθής πρωτοδίκως και αναιρεσείουσα: Nemzeti Adó- és Vámhivatal Észak-alföldi Regionális Adó Főigazgatósága.
   
      Προδικαστικά ερωτήματα
   
   
               1)
            
            
               Υπάρχει μετακύλιση του φόρου, κατά την έννοια των κοινοτικών κανόνων, σε περίπτωση που ο φορολογούμενος –δεδομένης της απαγορεύσεως της εκπτώσεως του ΦΠΑ– λαμβάνει κρατική ενίσχυση κατά τρόπον ώστε να χρηματοδοτείται και ο ΦΠΑ ή λαμβάνει πρόσθετη κρατική ενίσχυση ως αντιστάθμισμα του ΦΠΑ τον οποίον δεν μπορεί να εκπέσει;
            
         
               2)
            
            
               Σε περίπτωση καταφατικής απαντήσεως, ισχύει το ίδιο σε περίπτωση που ο φορολογούμενος δεν έχει λάβει κρατική ενίσχυση από το κράτος μέλος, ή από τη φορολογική αρχή του κράτους μέλους, αλλά η ενίσχυση έχει προέλθει –βάσει συμβάσεως με τον χρηματοδοτικό οργανισμό– από την Ένωση και τον κρατικό προϋπολογισμό του κράτους μέλους;
            
         
               3)
            
            
               Τηρούνται οι αρχές της ανακτήσεως του ΦΠΑ, η οποία απορρέει από την αρχή της ουδετερότητας του φόρου, οι αρχές της αποτελεσματικότητας και της ισοδυναμίας, η αρχή της ίσης μεταχειρίσεως και της απαγορεύσεως του αδικαιολόγητου πλουτισμού σε περίπτωση που η φορολογική αρχή κράτους μέλους –βάσει κανονιστικής ρυθμίσεως αντίθετης στον δίκαιο της Ένωσης όσον αφορά το δικαίωμα εκπτώσεως– δεν επιτρέπει στον φορολογούμενο να ασκήσει το δικαίωμα ανακτήσεως ή αποζημιώσεως μόνον κατά το μέρος ή κατά το ποσό που αντιστοιχεί στο ύψος της ενισχύσεως για την οποία έγινε λόγος στα δύο προηγούμενα ερωτήματα;